افغان ځانمرگي برید کې ٩ کسان وژل شوې
افغان صدر حامد کرزي د حملې غندنه کړې ده او دا يي غیر انساني او غیر اسلام گرځولې ده. او افغانستان کې د نیټو او امریکائي ځواکونو مشر جنرل جان ایلن وئیلي یاغیان د نیټو په مرکز حمله کولو کې ناکامه شوې دي
د افغانستان په ختیز ننگرهار ولایت کې د یوې پوځي اډې دروازې سره نزدې په موټر کې سور ځانمرگي حمله کونکې برید کړی دی، په نتیجه کې يي نهه کسان وژل شوې او یو شمیر نور زخمیان شوې دي. د گل په ورځ حمله د ننگرهار مرکزي ښار جلالا آباد د هوائي اډې په دروازه کې شوې ده. چاوراکو وئیلي په برید کې زیاتره ملکي کسان وژل شوې خو دوه د هوائي اډې محافظین او یو عسکر هم په وژل شوؤ کسانو کې شامل دي. طالبانو د حملې ذمه واري په غاړه اخستې او وئیلي دې دا يي د قرآن د سوزیدو په انتقام کې کړې ده. برید په داسې مهال رامنځته شوې چې په بگرام پوځي مرکز کې د قران د سوزیدو خلاف د تیرو څو ورځو راهسې په گرد افغانستان کې سخت احتجاجونه کیږي. د تشدد نه ډکو مظاهرو کې شا او خوا ۴٠ کسان وژل شوې دي چې پکې څلور امریکائي عسکر هم شامل دي. افغان صدر حامد کرزي د حملې غندنه کړې ده او دا يي غیر انساني او غیر اسلام گرځولې ده. او افغانستان کې د نیټو او امریکائي ځواکونو مشر جنرل جان ایلن وئیلي یاغیان د نیټو په مرکز حمله کولو کې ناکامه شوې دي. هغه وئیلي ائتلافي ځواکونه به د خپلو افغان همکارانو سره ددې بې رحمه دښمن ختمولو کې سنگ په سنگ ولاړ وي. او افغان چارواکې د هاغه افغان استخباراتي افسر په لټون کې دې چې د خالي په ورځ يي کابل کې په داخله وزارت کې دوه امریکائي پوځي چارواکې وژل وو. د وژل شوؤ دواړو امریکایانو مړي په داسې کوټه کې موندلی شوې وو د جندرې شمیرې یي مخصوصو کسانو ته معلومې وې. افغان صدر حامد کرزي د اتوار په ورځ خپلو هیواد والو ته د پرامنه اوسیدو غږ کړی. هغه وویل افغانانو د قرآن په سوزیدو د خپلو جذباتو څرگندونه ووکړه خو اوس د پرامنه اوسیدو وخت شوی دی. د امریکا صدر براک اوباما او پوځي چارواکو بگرام کې د قران د سوزیدو په پیښه بخښنه غوښتې ده. او نیټو وئیلي د پیښې تحقیقات شورو کړی شوې دي. او د گل په ورځ ملگرو ملتونو وئیلي د افغانستان شمالي کندوز ولایت نه يي خپل ټول غیر ملکي کارونکې د افغانستان نور برخو ته منتقل کړې دي. ادارې دا گام د خالي په ورځ د حملې ورستو اخستی دی. بل اړخته طالبانو وئیلي یو افغان اشپز چې ددۍ د پاره يي کار کولو د ختیز افغانستان د نیټو په یو مرکز کې يي خوراک زهر اچولې دي. د نیټو ترجمان وئیلي د مرکز په اشپزخانه کې خوراک کې د بلیچ نومې مادې اثار موندلی شوې وو خو دا نه ده معلومه چې آیا دا قسداً په خوراک کې گډ کړی شوې وو. هغه زیاته کړه د خوراک د لاسه څوک نا روغه شوې نه دي.